………………………………………

………………………… 20…… г.

**ОДОБРИЛ,  
МИНИСТЪР:**

**д-р ГЕОРГИ ТАХОВ**

**ДО  
МИНИСТЪРА НА ЗЕМЕДЕЛИЕТО И ХРАНИТЕ  
Д-Р ГЕОРГИ ТАХОВ**

# ДОКЛАД

от Таня Георгиева – заместник-министър на земеделието и храните

**Относно:** Проект на Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители

**УВАЖАЕМИ ГОСПОДИН МИНИСТЪР,**

На основание чл. 9а от Закона за подпомагане на земеделските производители и чл. 10, ал. 1 от Правилата за изготвяне и съгласуване на проекти на актове в системата на Министерството на земеделието и храните, внасям за одобрение проект на Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители.

**Причини, които налагат приемането на акта**

При прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г., след подписване на споразумението с МИГ промяна в стратегията за ВОМР се допуска по отношение на финансовите й параметри до 10 на сто от одобрения от ЕЗФРСР бюджет по подмярка 19.2, съгласно чл. 39, т. 3 от Наредба № 22 от 2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (обн., ДВ, бр. 100 от 2015 г.). Все повече местни инициативни групи са се възползвали от тази възможност да прехвърлят средства между мерките в стратегията, а рискът да не бъдат усвоени средства нараства. С цел запазване стабилитета на стратегията и изпълнение на заложените индикатори е възможно този процент да бъде увеличен до 15 на сто.

Финансовата помощ по подмярка 19.4. „Текущи разходи и популяризиране на стратегия за Водено от общностите местно развитие” (подмярка 19.4) на мярка 19 „Водено от общностите местно развитие” ВОМР от ПРСР 2014 – 2020 г. се предоставя само на местни инициативни групи (МИГ), които имат сключено споразумение за изпълнение на стратегия за ВОМР. Подмярката има за цел обезпечаване на МИГ с необходимия финансов ресурс за ефективното изпълнение на стратегии за ВОМР и тяхното популяризиране, както и повишаване на информираността на населението относно подхода ВОМР и насърчаване на активното му участие в процеса на прилагане на стратегиите.

Предлаганото изменение не е свързано с промяна на ПРСР 2014 – 2020 г., а е във връзка с оперативното прилагане на подмярката от страна на МИГ и Държавен фонд „Земеделие“ (ДФЗ). В § 4, ал. 4 от преходни и заключителни разпоредби на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители (обн., ДВ, бр. 48 от 2018 г.), е уредено, че след датата 30.09.2024 г. от страна на ДФЗ следва да се откаже изплащането, изцяло или частично, по подадените заявки за плащане от МИГ, когато сумата на допустимата финансова помощ по заявките по подмярка 19.4 надхвърля 25 на сто от сумата на одобрените от ДФЗ средства от ЕЗФРСР по проекти към мерките от стратегията, включително одобрената финансова помощ за текущи разходи и разходи за популяризиране.

С писмо с вх. № 10-417 от 31.05.2024 г. от ДФЗ постъпи информацията за установен риск за невъзможност за изпълнение на задължението от някои МИГ до посочената в нормативната уредба дата, като в някои случаи то е по независещи от МИГ причини или във връзка със забавяне на одобрението на проектите на МИГ назад във времето.

Предвид това, с проекта на наредба се предлага датата, след която ДФЗ започва проследяване за спазване на горепосоченото задължение на МИГ, да бъде променена от 30.09.2024 г. на 31.12.2024 г. Това ще осигури възможност, както на МИГ, така и на ДФЗ, за одобрение на по-голям брой проекти към стратегиите за ВОМР, с което ще се намали рискът от неизпълнение на съответното задължение на МИГ.

**Цели**

С проекта на наредба се цели ефективно управление на средствата за мерките и подмерките по чл. 9б от Закона за подпомагане на земеделските производители и да се отговори на предизвикателствата, възникнали в процеса на прилагането на подмярка 19.2 и подмярка 19.4 от мярка 19 Водено от общностите местно развитие, както и намаляване на риска от неизпълнение на задължения на МИГ и максимално усвояване на средствата, предоставени по стратегиите за ВОМР.

**Очаквани резултати от прилагането на акта**

Одобрение на по-голям брой проекти към стратегиите за ВОМР, с което ще се намали рискът от неизпълнение на съответното задължение на МИГ.

**Финансови и други средства, необходими за прилагането на Наредбата**

Проектът не предвижда разходването на допълнителни средства от бюджета на Министерството на земеделието и храните.

Финансовите средства, необходими за възстановяване на извършените от МИГ допустими разходи, ще бъдат предвидени в сметката за средствата от Европейския съюз на ДФЗ.

**Анализ за съответствие с правото на Европейския съюз**

Проектът на Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители не е свързан с транспониране или прилагане на актове на институциите на Европейския съюз, поради което не е приложена таблица на съответствието с правото на Европейския съюз.

**Информация за проведените обществени консултации**

На основание чл. 26, ал. 3 и 4 от Закона за нормативните актове проектът на доклад (мотиви) и проектът на Наредба са публикувани за обществена консултация на интернет страницата на Министерството на земеделието и храните и на Портала за обществени консултации със срок за предложения и становища 30 дни.

Съгласно чл. 26, ал. 5 от Закона за нормативните актове справката за отразяване на постъпилите предложения и становища от проведената обществена консултация по проекта, заедно с обосновка за неприетите предложения е публикувана на интернет страницата на Министерството на земеделието и храните и на Портала за обществени консултации.

Проектът на наредба е съгласуван в съответствие с разпоредбите на Правилата за изготвяне и съгласуване на проекти на актове в системата на Министерството на земеделието и храните. Направените целесъобразни бележки и предложения са отразени.

**УВАЖАЕМИ ГОСПОДИН МИНИСТЪР,**

Във връзка с гореизложеното и на основание чл. 9а от Закона за подпомагане на земеделските производители, предлагам да одобрите предложения проект на Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители

|  |  |
| --- | --- |
| **Приложениe:** | 1. Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители; 2. Справка за отразяване на становищата, постъпили при съгласуването на проекта; 3. Справка за отразяване на получените предложения и становища от проведената обществена консултация; 4. Постъпилите становища. |

**ТАНЯ ГЕОРГИЕВА**

*Заместник-министър*